Source: http://www.legex.ro/Ordonanta-5-2017-154875.aspx
Timestamp: 2020-02-26 13:42:55+00:00

Document:
Ordonanţa 5/2017 | Legislatie gratuita
Ordonanţa 5 2017 aprobat de Legea 57 2018
Ordonanţa 5 2017 completat de OUG 90 2017
Ordonanţa Nr.5 din 20.07.2017
privind stabilirea unor măsuri organizatorice la nivelul administraţiei publice centrale cu privire la Centenarul României
ACT PUBLICAT ÎN MONITORUL OFICIAL NR. 608 din 27 iulie 2017
În temeiul art. 108 din Constituţia României, republicată, şi al art. 1 pct. III.4 din Legea nr. 161/2017 privind abilitarea Guvernului de a emite ordonanţe,Guvernul României adoptă prezenta ordonanţă. Articolul 1În termenele prevăzute de prezenta ordonanţă, Ministerul Culturii şi Identităţii Naţionale preia activităţile şi structurile Departamentului Centenar, structură fără personalitate juridică în cadrul aparatului de lucru al Guvernului şi în subordinea prim-ministrului, finanţată de la bugetul de stat prin bugetul Secretariatului General al Guvernului. Articolul 2(1) În termen de 30 de zile de la data intrării în vigoare a prezentei ordonanţe, Ministerul Culturii şi Identităţii Naţionale propune Guvernului spre adoptare proiectul hotărârii Guvernului pentru reglementarea măsurilor privind organizarea şi funcţionarea acestui minister, conform prevederilor prezentei ordonanţe.(2) Ministerul Culturii şi Identităţii Naţionale preia numărul de posturi şi personalul aferent Departamentului Centenar.(3) Personalul preluat din cadrul Departamentului Centenar îşi păstrează drepturile salariale avute la data intrării în vigoare a prezentei ordonanţe.(4) Ministerul Culturii şi Identităţii Naţionale se subrogă în toate drepturile şi obligaţiile Departamentului Centenar.(5) Ministerul Culturii şi Identităţii Naţionale preia de la Secretariatul General al Guvernului, pe bază de protocol de predare-preluare, prevederile bugetare pe anul 2017, execuţia bugetară până la data preluării, precum şi patrimoniul aferent Departamentului Centenar stabilit pe baza situaţiilor financiare întocmite potrivit prevederilor art. 28 alin. (11) din Legea contabilităţii nr. 82/1991, republicată, cu modificările şi completările ulterioare, în termen de 30 de zile de la intrarea în vigoare a prezentei ordonanţe.(6) Încadrarea personalului preluat potrivit alin. (2) se realizează cu respectarea procedurii şi regimului juridic aplicabil fiecărei categorii de personal din cadrul Ministerului Culturii şi Identităţii Naţionale, în termen de minimum 30 de zile de la data intrării în vigoare a hotărârii prevăzute la alin. (1).(7) La data intrării în vigoare a hotărârii prevăzute la alin. (1), Departamentul Centenar se desfiinţează. Articolul 3Pentru realizarea unei bune coordonări la nivel naţional a pregătirii, organizării şi desfăşurării manifestărilor, acţiunilor şi proiectelor de aniversare a Centenarului României (1918-2018) şi a Primului Război Mondial se constituie Comitetul interministerial pentru Centenar, denumit în continuare Comitet interministerial. Articolul 4(1) Componenţa Comitetului interministerial este prevăzută în anexa care face parte integrantă din prezenta ordonanţă.(2) Comitetul interministerial este condus de prim-ministru, în calitate de preşedinte, şi de ministrul culturii şi identităţii naţionale, în calitate de vicepreşedinte.(3) În activitatea sa, Comitetul interministerial este sprijinit de un secretariat tehnic asigurat de Ministerul Culturii şi Identităţii Naţionale.(4) Componenţa nominală a Comitetului interministerial se stabileşte prin decizie a prim-ministrului, pe baza nominalizărilor transmise de instituţiile prevăzute în anexă, la nivel de ministru, respectiv conducător al instituţiei publice, care poate fi înlocuit de un secretar de stat sau asimilatul acestuia.(5) Regulamentul de organizare şi funcţionare a secretariatului tehnic se stabileşte de Comitetul interministerial în prima şedinţă a acestuia. Articolul 5Comitetul interministerial are următoarele atribuţii principale: a)stabileşte, pe baza propunerilor centralizate şi evaluate de Ministerul Culturii şi Identităţii Naţionale, manifestările, acţiunile şi proiectele de aniversare a Centenarului României (1918-2018) şi a Primului Război Mondial, formulate şi asumate de ministerele şi instituţiile publice implicate; b)monitorizează şi ia măsuri privind implementarea manifestărilor, acţiunilor şi proiectelor de aniversare a Centenarului României (1918-2018) şi a Primului Război Mondial, aprobate potrivit dispoziţiilor prevăzute la lit. a); c)stabileşte, la propunerea Ministerului Culturii şi Identităţii Naţionale, calendarul activităţilor ce decurg ca obligaţii legale ale autorităţilor şi instituţiilor publice, cu privire la aniversarea Centenarului României (1918-2018) şi a Primului Război Mondial. Articolul 6
(1) Comitetul interministerial se întruneşte lunar şi ori de câte ori este necesar, la convocarea preşedintelui, transmisă membrilor Comitetului interministerial prin intermediul secretariatului tehnic.
(2) La şedinţele Comitetului interministerial, în funcţie de tematica supusă dezbaterii, pot fi invitaţi să participe şi reprezentanţi ai altor ministere sau organe de specialitate ale administraţiei publice centrale, precum şi reprezentanţi ai mediului academic, ai organizaţiilor neguvernamentale şi reprezentanţi ai sindicatelor reprezentative pentru administraţia publică. Articolul 7(1) Se autorizează Ministerul Finanţelor Publice să introducă modificările corespunzătoare în structura bugetului de stat şi în volumul şi structura bugetelor Secretariatului General al Guvernului, Ministerului Culturii şi Identităţii Naţionale, pe anul 2017, corespunzător prevederilor prezentei ordonanţe, la propunerea ordonatorilor principali de credite, pe baza protocolului de predare-preluare.(2) Se autorizează Secretariatul General al Guvernului şi Ministerul Culturii şi Identităţii Naţionale să detalieze modificările prevăzute la alin. (1), să introducă modificările corespunzătoare în anexele la bugetele proprii şi să le comunice Ministerului Finanţelor Publice.(3) Efectuarea modificărilor în execuţia bugetului de stat, în condiţiile prezentei ordonanţe, se face de către Secretariatul General al Guvernului şi Ministerul Culturii şi Identităţii Naţionale.(4) Până la introducerea modificărilor prevăzute la alin. (1) finanţarea Departamentului Centenar se asigură din bugetul Secretariatului General al Guvernului. PRIM-MINISTRU MIHAI TUDOSE Contrasemnează: Ministrul culturii şi identităţii naţionale, Lucian Romaşcanu Secretarul general al Guvernului, Mihai Busuioc Viceprim-ministru, ministrul dezvoltării regionale, administraţiei publice şi fondurilor europene, Sevil Shhaideh p. Ministrul muncii şi justiţiei sociale, Teiu Păunescu, secretar de stat p. Ministrul finanţelor publice, Daniela Pescaru, secretar de stat Ministrul apărării naţionale, Adrian Ţuţuianu Ministrul afacerilor externe, Teodor-Viorel Meleşcanu ANEXĂCOMPONENŢA Comitetului interministerial pentru Centenar 1. Prim-ministru - preşedinte 2. Reprezentant al Ministerului Culturii şi Identităţii Naţionale - vicepreşedinte 3. Reprezentant al Secretariatului General al Guvernului - membru 4. Reprezentant al Ministerului Finanţelor Publice - membru 5. Reprezentant al Ministerului Dezvoltării Regionale, Administraţiei Publice şi Fondurilor Europene - membru 6. Reprezentant al Ministerului Apărării Naţionale - membru 7. Reprezentant al Ministerului Afacerilor Externe - membru 8. Reprezentant al Institutului Cultural Român - membru
COMENTARII la Ordonanţa 5/2017
Momentan nu exista niciun comentariu la Ordonanţa 5 din 2017
Alte acte pe aceeaşi temă cu Ordonanţa 5/2017
Legea 57 2018

References: Articolul 1
 Articolul 2
 Articolul 3
 Articolul 4
 Articolul 5
 Articolul 6
 Articolul 7